**EMLÉKEZTETŐ**

**A HFS elkészítését megalapozó megtartott képzések, fórumok**

Vidékünk a Jövőnk Szövetség LEADER HACS

2015. november 4. - Zákány

A Vidékünk a Jövőnk Szövetség HACS munkatársai minden tematikus tervezői munkacsoport ülés és fórum előtt egy rövid képzést tartottak. 2015. október 15-én a vállalkozói és a civil tematikus tervezői munkacsoport ülés előtt, 2015. október 19-én az önkormányzati tematikus tervezői munkacsoport ülés előtt tartottak képzést. Ezen kívül az alábbi időpontokban és helyszíneken tartott fórumok előtt került sor képzésre:

2015. október 27.: Nagyszakácsi és Somogyzsitfa

2015. október 28.: Mesztegnyő és Pusztakovácsi

2015. november 3.: Iharos és Böhönye

2015. november 4.: Zákány és Csurgó.

2015. november 4-én Koczor-Meló Edina és Pintér Endre fórumot tartott Böhönyén. A képzés keretében ismertették a LEADER alapelveket, a tervezés módszertanát, a munkacsoport, és a lakossági fórum célját, indokoltságát, elvárt eredményét.

Zákány településen szinte csak a civil szféra résztvevői képviseltették magukat. A fórum legfőbb kérdésköre ebből adódóan a civilek szerepvállalása, ezek ismertetése, a helyi önkormányzattal való viszonya, illetve a civilek pályázati kiírásokban történő potenciális részvétele, illetve annak várható eredményei voltak. A térség legnagyobb energiáit a turizmusban látják, ehhez kapcsolódóan sajátos ötletbörzét tartottak a jelenlévők egymás között. Mindenki egyetértett abban, hogy jövőbeni pályázati kiírások és a turisztika elválaszthatatlanok a térségre és az itt élőkre vetítve.